  Виталий Пронин «Италмас» ансамбль бордын ужась нылпи студие ветло 100-лэсь уно пиналъёс. Туннэ соос кырӟаны-эктыны быгатэмзэс сцена вылын возьматозы. Концерт кутскоз 19.00 часын. 0+ Концертын пӧртэм эктонъёс луозы: бигер, удмурт, ӟуч, литва, эстон но мукет. Соос классической эктонлы матын.«Италмас» школа-студиез кылдытӥз балетмейстер Леонора Мамонтова. 1992-тӥ арын отчы вуизы нырысетӥ дышетскисьёс - «Италмас» ансамбльлэн вуоно эктӥсь-кырӟасьёсыз. Али нылпиосты дышетэ егит балетмейстер Пётр Овчинников. Ас вакытаз со ачиз но та школаез горд дипломен йылпумъяз, дышетсконзэ азьланьтӥз Новосибирскын но Санкт-Петербургын.- Школа-студие мон вуи кылем арын тулыспалэ. Отын 26 нылпи дышетске вал, - вера Пётр Владимирович. - Соос пӧлысь та дырлы кылизы 8-эз гинэ. Быръён пыр ортчыса, али дорам 100-лэсь уно покчи артитъёс дышетско. Пичиезлы 4 но ӝыны арес, бадӟымезлы - 15.Концертын пӧртэм эктонъёс луозы: бигер, удмурт, ӟуч, литва, эстон но мукет. Соос классической эктонлы матын.- Милям программамы кылдытэмын Санкт-Петербургысь балетъя академилэн програмаез вылын, - вера Пётр Овичнников. - Нылпиос дышетско калык но классической эктонъёслы. Покчиосыз нылпиос арняяз 3 пол ке ветло, бадӟымъёсыз - нуналлы быдэ.Покчи артистъёслэн анай-атайёссы школа-студилы тау каро: нылпиоссы тыбырзэс шонер возьыны дышизы, занятиосы шумпотыса ветло.Школа-студиез йылпумъямзы бере артистъёс мыно пӧртэм ансамбльёсы - «Таноке», «Италмасэ» но мукетъёсаз.Мария Векшина Туспуктэм: "Италмас" нылпи студия  